CELEX: 62014FN0102
Language: el
Date: 2014-10-06 00:00:00
Title: Υπόθεση F-102/14: Προσφυγή της 6ης Οκτωβρίου 2014 — ZZ κατά ΓΕΕΑ

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/51
            
         Προσφυγή της 6ης Οκτωβρίου 2014 — ZZ κατά ΓΕΕΑ
   (Υπόθεση F-102/14)
   (2015/C 007/61)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: Heinrich Tettenborn, δικηγόρος)
   
      Καθού-εναγόμενο: Γραφείο Εναρμονίσεως στο πλαίσιο της Εσωτερικής Αγοράς (ΓΕΕΑ)
   
      Αντικείμενο και περιγραφή της διαφοράς
   
   Αφενός, ακύρωση της αποφάσεως του καθού-εναγομένου περί εφαρμογής στους διαγωνισμούς OHIM/AD/01/13 και OHIM/AST/02/13 της περιεχόμενης στη σύμβαση εργασίας της προσφεύγουσας-ενάγουσας ρήτρας, η οποία προβλέπει λύση της σχέσεως εργασίας της στην περίπτωση που η τελευταία δεν συμπεριληφθεί στον εφεδρικό πίνακα προσλήψεων του επόμενου γενικού διαγωνισμού που θα διοργανωθεί από την EPSO για την ομάδα καθηκόντων της με γνωστικό αντικείμενο τη βιομηχανική ιδιοκτησία και, αφετέρου, αίτημα για ικανοποίηση της ηθικής βλάβης και της μη περιουσιακής ζημίας που υπέστη η προσφεύγουσα-ενάγουσα.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης,
   
               —
            
            
               να ακυρώσει την κοινοποιηθείσα στην προσφεύγουσα-ενάγουσα με έγγραφο της 28.11.2003 απόφαση του ΓΕΕΑ περί εφαρμογής στους δημοσιευθέντες στις 31.10.2013 διαγωνισμούς OHIM/AD/01/13 και OHIM/AST/02/13 της περιεχόμενης στο άρθρο 5 της συμβάσεως εργασίας της προσφεύγουσας-ενάγουσας ρήτρας, η οποία προβλέπει λύση της σχέσεως εργασίας της στην περίπτωση που η τελευταία δεν συμπεριληφθεί στον εφεδρικό πίνακα προσλήψεων του επόμενου γενικού διαγωνισμού που θα διοργανωθεί από την EPSO για την ομάδα καθηκόντων της με γνωστικό αντικείμενο τη βιομηχανική ιδιοκτησία,
            
         
               —
            
            
               να υποχρεώσει το ΓΕΕΑ να καταβάλει εύλογη χρηματική ικανοποίηση στην προσφεύγουσα-ενάγουσα που θα ορισθεί κατά την κρίση του Δικαστηρίου Δημόσιας Διοίκησης για την αποκατάσταση της ηθικής και μη περιουσιακής ζημίας που αυτή υπέστη εξαιτίας της ανωτέρω μνημονευθείσας αποφάσεως,
            
         
               —
            
            
               να καταδικάσει το ΓΕΕΑ στα δικαστικά έξοδα.